Skandinieki
Skandiniekai (latv. Skandinieki) – 1976 m. sutuoktinių lyvių Helmės ir Dainio Staltų Rygoje įkurtas folkloro ansamblis, Latvijoje pradėjęs folkloro judėjimą. Dabar vadovavimą ansambliui perėmusi jų duktė Julgė Staltė. „Skandiniekai“ buvo tarptautinio folkloro festivalio „Baltica“ iniciatoriai. „Skandiniekai“ – vienas nedaugelio ansamblių, kurio nariai – visų kartų atstovai, „Skandiniekuose“ dainuoja apie 40 žmonių. Ansamblis atlieka latvių, latgalių ir lyvių (30–40 lyviškų dainų) liaudies muziką, yra įvertintas aukščiausiais Latvijos ir Estijos apdovanojimais, taip pat pelnė Europos liaudies meno apdovanojimą.